***PROGRAMUL OPERAŢIONAL CAPITAL UMAN***

*Axa prioritară 4 - Incluziunea socială şi combaterea sărăciei*

*Obiectivul tematic 9: Promovarea incluziunii sociale, combaterea sărăciei şi a oricărei forme de discriminare*

*Prioritatea de investiţii 9.iv: Creşterea accesului la servicii accesibile, durabile şi de înaltă calitate, inclusiv asistenţă medicală şi servicii sociale de interes general*

*Obiectivul specific 4.9: Creşterea accesului la servicii accesibile, durabile şi de înaltă calitate, inclusiv asistenţă medicală şi servicii sociale de interes general*

Titlul proiectului:***Organizarea de programe de depistare precoce (screening), diagnostic şi tratament precoce al tuberculozei, inclusiv al tuberculozei latente***

*Contract nr. POCU/225/4/9/117426 (Cod SMIS 2014+: 117426)*

**Termeni de referință**

**Selecție Psiholog în cadrul Echipei Multidisciplinare**

**Obiectivul selecției**

Prezenții termeni de referinţă vizează identificarea de către Uniunea Națională a Organizațiilor Persoanelor Afectate de HIV/SIDA (UNOPA) a unui psiholog - membru al echipei multidisciplinare care va asigura evaluarea pacienţilor în tratament pentru TB în vederea stabilirii riscului de abandon terapeutic precum şi consilierea pacienţilor prin sesiuni individuale sau de grup.

**Descrierea activităţilor şi a responsabilităţilor**

Psihologul este membru în cadrul echipei multidisciplinare. Echipa multidisciplinară reprezintă punctul de legătură între sistemul medical şi serviciile de asistenţă şi suport. Aceasta este formată din: un psiholog, un asistent social şi un medic pneumolog. Echipele îşi desfăşoară activitatea în Centrele de evaluare şi asigurare a suportului pentru pacienţii cu TB localizate în spitalele de TB din regiunile prevăzute în proiect, urmând ca pe baza criteriilor de evaluare să direcţioneze pacienţii către serviciile de suport pentru care sunt eligibili, din cadrul proiectului.

Psihologul membru în cadrul echipei multidisciplinare va avea următoarele responsabilităţi:

* asigura consilierea persoanelor din grupul ţintă în vederea includerii în program (prezentarea serviciilor pe care le oferă proiectul, ce presupune înrolarea în acest proiect, responsabilităţile pe care le vor avea, beneficiile pe care le pot obţine)
* Identifică, evaluează şi propune repartizarea persoanele din grupul ţintă, către serviciile proiectului, conform cererii de finanţare şi metodologiei proiectului (împreună cu ceilalţi membri ai echipei multidisciplinare) Participă la evaluarea riscului de non-aderenta alături de ceilalţi membri ai echipei multidisciplinare
* O parte importantă a activității reprezintă completarea, gestionarea și actualizarea bazei de date cu pacienții înscriși în proiect (excel sau alta formă), extragerea listelor din baza de date cu pacienți referiți către servicii, etc
* Asigura servicii de consiliere psihologică pacienţilor intraţi în proiect şi care sunt identificaţi ca având nevoie, prin sesiuni individuale sau de grup
* Asigura consiliere psihologică telefonică pacienţilor din proiect
* Asigura consiliere psihologică pentru pacienţii cu TB care solicită acest lucru
* Intervine activ în procesul de monitorizare a pacientului în momentul în care se semnalează probleme în menţinerea aderenţei acestuia la tratament
* Sună în prealabil pacienţii selectaţi pentru serviciile educatorilor între egali şi îi invită să semneze consimţămintele la unitatea medicală de care aparţin
* Completează în documentele de lucru în proiect
* Păstrează confidenţialitatea, integritatea şi disponibilitatea datelor şi informaţiilor în activitatea de zi cu zi, prin aplicarea măsurilor privind protejarea documentelor şi lucrărilor;
* Se conformează şi respectă Codul deontologic al profesiei de psiholog

**Calendar:**

* Perioada de desfăşurare a activităţii Martie 2019-Martie 2023 (48 de luni).

**Locaţie şi raportare:**

Psihologul îşi va desfăşura activitatea în unul din cele 8 Centre de evaluare şi asigurare a suportului pentru pacienţii cu TB din spitalele de TB: Iaşi, Timişoara, Cluj- Napoca, Targu-Mures, Craiova, Bucureşti, Călăraşi, Constanţa.

O parte importantă a raportării necesită cunostințe de utilizare excel

Documente întocmite:

• Întocmeşte lunar raport de activitate pe care îl trimite coordonatorului echipelor multidisciplinare

• Participă la colectarea foilor de consimţământ din teritoriu

• Completează în centralizatorul de pacienţi al proiectului informaţiile medicale şi sociale despre pacienţi

• Ţine o evidenţă a activităţilor desfăşurate cu pacienţii

• Completeza Fişa individuală de pontaj;

**Formă de contractare:** Contract individual de muncă

**Program de lucru**: 48 ore/lună; Program flexibil și inegal stabilit de comun acord cu echipa spitalului în care își desfășoară activitatea

**Calificările necesare şi experiență:**

* A absolvit o instituţie de învăţământ superior de specialitate, cu diplomă de licenţă în psihologie sau asimilată, obţinută într-o instituţie de învăţământ superior acreditată, din România sau din străinătate, recunoscută sau echivalată, după caz, potrivit legii.
* minim 1 an de experienţă în asistarea psihologică a grupurilor vulnerabile
* certificat de liberă practică de la Colegiul Psihologilor din România
* cunoştinţe legate de comunicare, tehnici și metode de diseminare a informaţiilor
* bune cunoştinţe de limba romană
* cunoştinţe operare PC (Microsoft Word, Excel, Outlook)
* constituie avantaj experiența de lucru cu pacienții cu TB

**Criterii de evaluare**

|  |  |  |
| --- | --- | --- |
|  | **CRITERII** | **PUNCTAJ MAXIM POSIBIL** |
| 1. | Calificări Generale:  - diplomă de licenţă şi master în psihologie sau asimilată - 15 puncte  - certificat de liberă practică de la Colegiul psihologilor din România –15  puncte  *-* cunoştinţe operare PC (Microsoft Word, Excel, Outlook) – 20 puncte | 50 puncte |
| 2. | Calificări şi abilităţi Specifice:  - Experienţă în asistarea psihologică a persoanelor vulnerabile:  0-1 an - 5 puncte  1 - 3 ani- 10 puncte  3 - 5 ani – 15 puncte  - Experienta in lucru cu pacientii cu TB- 10 puncte  - Experienţă în activităţi similare - 15 puncte   * 1. ani -10 pct   2. ani – 15 pct   Experinta în proiecte finanţate din fonduri nerambursabile- 10 puncte | 50 puncte |
|  | **Punctaj maxim total** | **100 puncte** |

**Documente necesare**

* CV în format Europass care să detalieze capacitatea şi experienţa pentru îndeplinirea termenilor de referinţă;
* Alte diplome și documente relevante
* Notă de informare privind GDRP semnată

**Dată limită**

Cei interesați sunt rugaţi să transmită până la data limită de 15 martie 2019 documentele menţionate Acestea pot fi transmise în format electronic pe adresa programe@unopa.ro

**Etape procedură de selecție**

* Depunere CV și documentele enumerate mai sus, alături de Notă de informare privind GDRP semnată prin email
* Evaluarea și selecţia aplicațiilor primite în vederea invitării la interviu
* Interviu de angajare
* Comunicarea rezultatului interviului de angajare

**Contact:**

Pentru informații suplimentare privind termenii de referinţă, vă rugăm să ne contactaţi la telefon 021 319 93 29 sau e-mail: programe@unopa.ro, persoană de contact Geanina Surdu.